ming030890/wiki-yue-high-quality huggingface dataset:
第歐根尼

第歐根尼（Diogenes，前412年—前323年）係古希臘哲學家，犬儒學派嘅代表人物。活躍喺公元前4世紀，相傳喺公元前413年喺錫諾普出世（而家屬於土耳其），又話係公元前323年喺科林斯過咗身。
佢嘅真實生平其實好難考證，但係古代文獻記錄咗好多關於佢嘅傳聞同趣事。據講第歐根尼住喺一個木桶（又有話係裝死人嘅甕）入面，佢所有嘅財產淨係得佢個木桶、一件斗篷、一支棍同埋一個麵包袋。有一次第歐根尼喺度曬緊太陽，亞歷山大大帝嚟搵佢，問佢有冇嘢想要，仲話一定會幫佢實現願望。第歐根尼答咗句：「我希望你laan1埋一二邊，唔好遮住我啲陽光。」亞歷山大大帝後嚟講：「如果我唔係亞歷山大，我想做第歐根尼。」
佢以海格力斯做榜樣，認為德行喺行動入面比喺理論入面表現得更加實在。佢因為啲哲學搞作好出名，好似大白天攞住盞燈周圍行，話自己喺搵「一個真正嘅人」（呢句通常喺譯做「搵誠實嘅人」，因為第歐根尼覺得身邊啲人又唔誠實又冇理性）。佢成日批評柏拉圖，反駁佢點樣解釋蘇格拉底，仲專登搞破壞，去打亂佢啲講座。有時佢會喺討論期間攞嘢食嚟分散聽眾注意力。Template:需要來源 第歐根尼仲出名係[[第歐根尼與亞歷山大|公開甚至當面笑亞歷山大大帝]]，呢件事發生喺公元前336年，當時亞歷山大大帝嚟咗科林斯探佢。
米格爾·德·塞萬提斯

米格爾·德·塞萬提斯（西班牙文：Miguel de Cervantes；本名西班牙文：Miguel de Cervantes Saavedra，家下讀/miˈɣel ðe θerˈβantes saːˈβeðra/；1547年9月29號—1616年4月23號）係西班牙小說作家、詩人同劇作家。佢出名作品係《唐吉訶德》，係譽為西洋文學大作。

佢大部分嘅人生都喺窮困同埋冇人知嘅情況下過活，導致佢好多早期嘅作品都失傳。雖然係咁，佢嘅影響同文學貢獻係顯示咗西班牙文通常會被稱為「塞萬提斯嘅語言」
《唐吉訶德故仔入面嘅一個情節》（1870），作者羅伯特·希靈福德。
1569年，塞萬提斯被迫離開西班牙，搬去羅馬，喺嗰度佢喺一位樞機主教嘅家庭工作。1570年，佢加入咗西班牙海軍嘅步兵團，並喺1571年10月嘅勒班陀戰役中嚴重受傷，失去咗左手同手臂嘅功能。佢一直做士兵直到1575年，當時佢俾巴巴里海盜捉咗；經過五年囚禁後，佢俾贖返自由，回到馬德里。
佢第一本有重大影響力嘅小說《加拉太人》喺1585年出版，不過佢繼續做採購代理，後來轉做政府嘅收稅人。1605年，佢嘅代表作《唐吉訶德》第一部分出版，第二部分喺1615年出版。其他作品包括十二篇《典範小說集》；一首長詩《帕那索斯之旅》；同埋《八齣喜劇同八齣幕間劇》。小說《佩爾西萊斯同西希蒙達嘅歷險》喺1616年佢死後出版。
根據當地嘅傳統，塞萬提斯曾經喺西班牙中部 Argamasilla de Alba 村到坐過監，而個監獄係一個山竉改建（Cueva Prisión de Medrano）。佢係喺坐監期間，用個山竉嚟構思同開始寫佢最出名嘅作品《唐吉訶德》。

生平
阿卡拉德埃納雷斯嘅聖瑪利亞大教堂，據傳米格爾·德·塞萬提斯喺度受洗；前面嘅廣場叫塞萬提斯廣場
儘管塞萬提斯後來出名，佢生平嘅好多細節仍然唔確定，包括佢嘅真名、背景同埋外貌。雖然佢簽名係寫作Cerbantes，但印刷工人就用咗Cervantes，最後呢個拼法變得更加普遍。喺後期生活，塞萬提斯用咗Saavedra呢個遠房親戚嘅姓，而唔係佢媽通常用嘅Cortinas。 不過歷史學家盧斯·洛佩斯·巴拉特聲稱，呢個姓來自阿拉伯方言嘅「shaibedraa」，意思係「單手」，就係佢喺俘虜期間嘅綽號。
另一個爭議係佢嘅宗教背景。有指塞萬提斯嘅父母可能都係新教徒。 安東尼·卡斯卡迪寫到：「雖然呢個家庭可能有啲西班牙貴族嘅聲譽，但佢哋經常陷入經濟困難。而且，佢哋可能係有猶太血統嘅皈依天主教嘅家庭。喺塞萬提斯嗰個年代嘅西班牙，呢個身份會令人受到官方嘅懷疑同社會嘅不信任，機會比起'舊基督徒'更少。」 據查爾斯·D·普雷斯伯格所講，認為塞萬提斯有猶太皈依者背景嘅觀點冇咩支持。 古巴作家羅伯托·岡薩雷斯·埃切瓦里亞話，呢啲關於塞萬提斯係猶太皈依者嘅說法係基於「好薄弱嘅證據」，即係塞萬提斯喺社會同經濟方面冇乜進步，而當時大部分西班牙人都冇呢啲機會，唔論佢哋係咩社會階層。
一般認為米格爾·德·塞萬提斯大概喺1547年9月29號左右喺阿卡拉德埃納雷斯出生，佢係外科理髮師羅德里戈·德·塞萬提斯同佢嘅老婆利昂諾爾·德·科爾蒂納斯（c. 1520–1593）嘅第二個仔。 羅德里戈嚟自安達盧西亞嘅科爾多瓦，佢嘅老豆胡安·德·塞萬提斯係當地一個有影響力嘅律師。

1547年至1566年：早年生活
羅德里戈經常欠債，搵工都成日唔順利，咁所以佢哋成家人經常搬屋。利昂諾爾嚟自阿甘達德爾雷，佢喺1593年10月去世，享年73歲；生前有法律文件顯示佢有七個仔女，識得睇書寫字，仲係個有生意頭腦嘅女強人。喺羅德里戈因欠債喺1553年10月至1554年4月期間坐監嘅時候，係利昂諾爾一個人撐起咗全家生計。
塞萬提斯嘅兄弟姊妹有安德烈斯（1543年出生）、安德莉亞（1544年出生）、盧伊莎（1546年出生）、羅德里戈（1550年出生）、瑪格達萊娜（1554年出生）同胡安。佢哋住喺科爾多瓦直到1556年，當時佢老爺過咗身。由於唔清楚嘅原因，羅德里戈冇喺佢老爺遺囑入面攞到乜嘢利益，之後呢家人就失蹤咗，直到1564年羅德里戈喺西維爾提起訴訟。
當時西維爾正處於經濟繁榮期，羅德里戈替佢個大佬安德烈斯管理租賃房屋，安德烈斯係個小法官。有人認為塞萬提斯有可能喺耶穌會喺西維爾開辦嘅學校讀書，嗰度其中一個老師係喺1561年由科爾多瓦轉嚟嘅耶穌會劇作家佩德羅·巴勃羅·阿塞維多。 不過，法律紀錄顯示佢老豆再次負債，於1566年全家搬咗去馬德里。

疑似肖像
冇一幅獲認證嘅塞萬提斯肖像存在。最常同呢位作家聯繫嘅肖像係傳俾胡安·德·哈烏雷吉嘅，但係兩個名都係後加嘅。 普拉多博物館入面嗰幅埃爾·格列柯嘅畫，名叫「無名紳士肖像」，有人話「可能」係塞萬提斯嘅肖像，但係冇證據支持呢個講法。 有人提出埃爾·格列柯嘅另一幅畫「手撫胸口嘅紳士」可能係塞萬提斯嘅肖像。
不過，普拉多博物館本身雖然提過「有人提出呢幅肖像可能係塞萬提斯」， 甚至「可能係埃爾·格列柯嘅自畫像」， 但佢哋繼續講：「無疑，最有說服力嘅建議係將呢個人物同第二代蒙特馬約爾侯爵胡安·德·席爾瓦·伊·德·里韋拉聯繫起來。佢係埃爾·格列柯嘅同時代人，被菲利普二世委任為托萊多城堡嘅軍事指揮官同王室首席公證人，呢個身份可以解釋佢手勢嘅莊嚴，好似喺宣誓嘅樣。」
西班牙國家圖書館入面嗰幅路易斯·德·馬德拉索喺1859年畫嘅肖像，係憑佢想象出嚟嘅。 出現喺西班牙歐元硬幣0.10歐元、0.20歐元同0.50歐元上面嘅圖像係根據1905年製造嘅半身像嚟嘅。
立法機構

立法機構係負責立法工作嘅政府機構。
立法機構可以由一個或者多個單位組成（唐文多稱呼做「院」，英文為「chamber」或「house」），絕大多數係一院制或兩院制，好少可有三院制或四院制。
紫微垣

紫微垣（Purple Forbidden enclosure；垣讀門），原稱紫宮，又叫紫微宮，三垣之一，三垣之中嘅中垣。佢喺正北天嘅中央，所以叫中宮。佢以天球北極做中樞。由於近包含天極，亦叫中宮。
紫微垣係天帝嘅宮殿，係佢住嘅地方，係皇帝內院。除咗皇帝之外，皇后、太子、宮女都住喺處。
紫微垣有星官卅九個，北極、四輔、天乙、太乙、紫微左垣、紫微右垣、陰德、尚書、女史、柱史、御女、天柱、大理、勾陳、六甲、天皇大帝、五帝內座、華蓋、杠、傳舍、內階、天廚、八穀、天棓、內廚、文昌、三師、三公、天床、太尊、天牢、太陽守、勢、相、玄戈、天理、北斗、輔同埋天槍。
北半球來講，紫微各星官全年都見到。

位置
星圖望天，東西同地圖相反。紫微垣坐鎮天球北極，圍住北極而轉。一年四季夜空，都睇得到。通常畫到，左垣右垣開口，左垣少丞，右垣上丞，定為上，定為北。由北數起一圈，北玄武，西白虎，南朱雀，東青龍，一圈包圍紫微垣。
星官分野
Badfinger

Badfinger係威爾士搖滾樂隊。呢隻樂隊喺1960年代至1980年代活躍。佢哋喺1970年代影響住強力流行呢個音樂風格。呢隻樂隊嘅專輯估計賣咗一千四百萬張。
波蘭

面積• 總計312,696 km2（120,733 sq mi）（第69位）• 水域（%）1.48（2015年）人口• 2022年普查38,036,118（第38位）• 密度123/km2（318.6/sq mi）GDP（PPP）2025年估算• 總計▲ $19,920億（第20位）• 人均▲ $54,498（第38位）GDP（國際匯率）2025年估算• 總計▲ $9,150億（第21位）• 人均▲ $25,041（第50位）堅尼系數（%，2022年）▼ 26.3低HDI（2022年）▲ 0.881極高 · 第36位貨幣波蘭茲羅提（PLN）時區UTC+1 （歐洲中部時間）• 夏令時（DST）UTC+2 （歐洲中部夏令時間）日期格式dd.mm.yyyy（CE）行車方向靠右電話區號+48互聯網頂級域.pl網站poland.pl∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
波蘭（粵拼：bo1 laan4，波蘭文：Polska），官名波蘭共和國（波蘭文：Rzeczpospolita Polska），係中歐一國，西面同德國接壤，南部就同捷克同斯洛伐克為鄰，烏克蘭同白俄羅斯喺佢嘅東面，東北部同立陶宛同埋俄羅斯接壤，北面就係波羅的海。
呢個國家重要嘅地理位置同埋地形導致連年嘅戰火紛爭，幾個世紀以嚟波蘭嘅版圖亦都一改再改，喺16到17世紀曾經同立陶宛共組波蘭立陶宛聯邦，喺18世紀更俾俄羅斯、普魯士同埋奧地利瓜分，去到1918年至再次獨立。德國同蘇聯喺二次大戰攻打波蘭，波蘭喺二次大戰後俾共產政權統治，直到1989年。
波蘭國土面積約莫312,679平方公里，喺歐洲排第十；人口約莫3,843萬人，喺歐洲排第九。佢而家係歐盟、北約、聯合國、經濟合作暨發展組織、世貿組織等國際組織嘅成員。

地理
波蘭地勢平坦，所以歷史上多次畀列強瓜分。波蘭大部份地區都係喺東歐平原，平均海拔173米，只係得南部地勢有起伏，包括有喀爾巴阡山脈同蘇台德山脈，最高點海拔2,499米。波蘭境內嘅河多數由南流向北入波羅的海，包括有維斯杜拉河同奧得河。
2024年歐洲國家盃A組

2024年歐洲國家盃A組會係2024年6月14號至23號期間舉行。小組前兩名球隊聯同四隊成績最佳嘅第三名球隊會晉級淘汰賽。
2024年歐洲國家盃B組

2024年歐洲國家盃B組會喺2024年6月15至24號舉行。小組前兩名球隊聯同四隊成績最佳嘅第三名球隊會晉級淘汰賽。
2024年歐洲國家盃C組

2024年歐洲國家盃C組會係2024年6月16號至25號期間舉行。小組前兩名球隊聯同四隊成績最佳嘅第三名球隊會晉級淘汰賽。
2024年歐洲國家盃D組

2024年歐洲國家盃D組會係2024年6月16號至25號期間舉行。小組前兩名球隊聯同四隊成績最佳嘅第三名球隊會晉級淘汰賽。
2024年歐洲國家盃E組

2024年歐洲國家盃E組會係2024年6月17號至26號期間舉行。小組前兩名球隊聯同四隊成績最佳嘅第三名球隊會晉級淘汰賽。
2024年歐洲國家盃F組

2024年歐洲國家盃F組會係2024年6月18號至26號期間舉行。小組前兩名球隊聯同四隊成績最佳嘅第三名球隊會晉級淘汰賽。
2024年歐洲國家盃淘汰賽

2024年歐洲國家盃淘汰賽，由2024年6月29號展開十六強賽事，一路踢到7月14號舉行嘅決賽為止。

賽制
如果比賽喺90分鐘嘅正常比賽時間內打和，就會進行加時賽。如果加時賽後仍然打和，則以互射十二碼決出勝負。
包勳評

包勳評（英文：Shane Pow，1990年10月4號—）係新加坡影視男演員，前新傳媒私人有限公司合約藝人，亦曾經係新傳媒八公子之一。

早年生活
包勳評有一個家姐，早年喺輔廉中學同義安理工學院讀書。包勳評愛好運動，曾經係新加坡國家青年籃球隊隊員，直到一場意外受傷令佢停止咗職業運動員生涯。

演藝事業
2012年，包勳評加入演藝圈。2014年開始俾新傳媒私人有限公司捧為新傳媒八公子之一。
2021年4月22號，包勳評因為醉酒駕駛被控上法庭。新傳媒因此喺5月4號同包勳評解約，《鄰里幫》係佢解約前最後一部喺新傳媒嘅作品。7月14號，包勳評被判坐監5個禮拜同停牌5年。
佢喺坐監嗰陣諗過自己嘅前途，最後都係決定做番演員。2021年9月23號，包勳評宣佈簽約李南星嘅經紀公司LNX Global。其後佢接受《8視界娛樂生活誌》訪問嘅時候，多謝謝韻儀、Pornsak、李榮達仲有自己支持者嘅鼓勵。
偽詞

偽詞（粵音：ngai6 zi6；英文：Pseudoword）係語言學（尤其係認知語言學）時不時用到嘅一種研究工具，指合乎一隻語言嘅語音組合（指隻語言對於「啲音位可以點組合」作出嘅限制）、但查實冇任何意思嘅字，例如英文嘅 Flummol 噉。
偽詞成日都會配合詞庫決定呢種實驗嚟用。
直言命題

直言命題（粵音：zik6 jin4 ming6 tai4）係邏輯同哲學上講到，描述「一個類係咪屬於某一個類」嘅命題，可以話係演繹推理嘅基本構件。
做標準嘅分析嗰陣，直言命題包括咗四句嘢，四句嘢分別叫做 A、E、I 同 O：而家設 S（可以睇埋主語）做某個類別嘅嘢，而 P（可以睇埋謂語）做另一個類別嘅嘢，如果要講 S 嘅成員當中有幾多係屬於 P 嘅，大致有以下呢四種情況：
簡稱中文名個樣係點粵語例句

A 命題全稱肯定「所有 S 都係 P。」「世上所有嘅貓都屬於哺乳類。」

E 命題全稱否定「無任何一個 S 係 P。」「世上無任何一隻貓屬於昆蟲。」

I 命題特稱肯定「有最少一啲 S 係 P。」「世上有一啲貓係三色嘅。」

O 命題特稱否定「有最少一啲 S 唔係 P。」「世上有一啲貓唔係三色嘅。」
而喺廿世紀起，呢四句嘢就有畀人用邏輯符號嚟表達，
簡稱邏輯符號
三色貓

三色貓（英文：calico）係指身上啲毛有齊黑、橙、白三隻色嘅貓。三色貓絕大多數都係乸。
天平路花園

天平路花園，香港公園之一，遊樂場之一，喺上水，天平路同馬會道交界，鳳南里盡頭，上水消防局同中華基督教會上水堂側，英文叫Tin Ping Road Garden。行政上歸北區。設施有寵物共享公園，以及涼亭、陰棚、公園座椅、狗糞收集箱、洗手設施。公園全日開放。歸康樂及文化事務署管。園內禁煙。
YBC 7289

YBC 7289 係一塊巴比倫泥板，出名在佢上面寫住六十進制入面開方2嘅約略數值。開方2係一個正方形邊長同對角線長度嘅比例，係數學入面基礎而重要嘅一個常數。刻住嘅數字換轉返做10進制嘅話準確度去到6個小數位，被譽為「現時已知古代世界最準嘅運算」。呢塊泥板相信係公元前1800至1600年間南美索不達米亞一個學生嘅作品。J. P. 摩根將佢捐咗畀耶魯巴比倫藏品系列。

內容
YBC 7289附上註解，正方形嘅邊上標上30，對角線標咗1 24 51 10，係六十進制數字，換轉十進制即係1.4142196...，係開方2嘅近似值；下邊嘅42 25 35，相當於42.4263888...，係邊長30嘅正方形對角線長度
泥板上面有一個正方形，連埋佢兩條對角線，其中一條邊標咗個六十進制嘅數字30，對角線就標咗兩個數字，第一個係1;24,51,10，相等於305470/216000 ≈ 1.414213，同開方2嘅誤差只係二百萬分之一；第二個係42;25,35 = 30547/720 ≈ 42.426，呢個數等於第一個數乘以30，係一個邊長為30嘅正方形嘅對角線長度近似值。
因為巴比倫用嘅60進制系統係無標示位值，所以泥板上邊嘅數字都有其他嘅演繹。例如邊長可以係代表0;30，即係30/60=1/2。喺呢個演繹之下，對角線上面第二個數就代表0;42,25,35=30547/43200 ≈ 0.70711，係嘅一個近似值，而就係邊長為1/2嘅正方形對角線嘅長度，呢個近似值嘅誤差比例同樣係二百萬分之一之內。David Fowler 同 Eleanor Robson 寫話「呢對係有幾何意義嘅倒數對」，但係同時佢哋亦都指出，雖然喺巴比倫數學入面倒數對好重要，因而令到呢個演繹好吸引，但係都有其他理據去質疑呢一個演繹。
泥板嘅背面被人擦咗一部分，不過Robson相信上面有一條相類似嘅長方形對角線長度問題，而邊長同對角線嘅比例係3:4:5。

詮繹
雖然YBC 7289嘅圖片成日都係好似上圖咁打斜展示出嚟，但係巴比倫人畫正方形嘅習慣係將四條邊沿住橫直方向畫嘅，而標咗數字嗰條邊喺頂。呢塊泥板圓形而且寫有大字，顯示佢應該係一塊「手上泥板」，係畀啲學生揸喺手上邊寫草稿用嘅。個學生好有可能係喺第二塊泥板到抄啲數字過嚟，不過喺另一塊泥板BM 96957 + VAT 6598到可以搵到計呢個數出嚟嘅迭代步驟。
1945年，Otto E. Neugebauer 同 Abraham Sachs 首先發現呢塊泥板嘅數學意義，「呢塊泥板展現咗古代世界最準確嘅運算」，準確度相當於十進制入邊六個小數位。其他巴比倫泥板上邊有六邊形同七邊形面積嘅運算，當中牽涉更加複雜嘅代數數，例如係。呢個數字亦都係埃及一啲金字塔入邊嘅長度比例，不過YBC 7289上邊咁準確嘅數值顯示佢哋當年已經有能力去計呢啲數字出嚟，而唔係單憑實物比例估算。
托勒密喺佢本《天文學大成》入邊都有用到同一個近似值1;24,51,10，而佢無講呢個近似值係喺邊到嚟嘅，好可能呢個近似值喺當年已經廣為人知。

發掘同策展
現時唔知YBC 7289係喺美索不達米亞之中嘅邊到嚟嘅，不過佢嘅形狀同書寫風格顯可能係南部嚟嘅，製成時間係公元前1800年至1600年之間。
呢塊泥板係 J. P. 摩根 1909年捐畀耶魯大學嘅遺贈嘅一部份，成套遺贈組成咗耶魯巴比倫藏品系列。耶魯嘅文化遺產保育學院幫呢塊泥板整咗個電子模型，可以用嚟做3D打印。
丁仕元

丁仕元（英文：Ting Tsz Yuen，1979年—），原名丁士元，人稱「丁仔」，係香港區政聯盟成員，曾經兩度擔任沙田區議會議員。
2003年，丁仕元參選第2屆香港區議會選舉嘅沙田區議會耀安選區，當時佢以二百幾票打低黃戊娣，同當時當選區議員嘅柯耀林、區鎮樺同埋李永成稱為「前綫四大天王」，不過四年後冧莊失敗。
2015年，佢喺第5屆香港區議會選舉參選錦英選區，結果打贏力爭冧莊嘅經民聯湯寶珍，佢攞到1,612票，成功敗部復活，四年後亦喺同一選區成功冧莊，2021年5月尾劈炮，唔撈區議員一職。
丁健華

丁健華，香港親中派政治人。

政治立場
佢係親中派嘅成員，有份贊助慶祝中國65週年嘅官方國慶晚會。

選舉經歷
喺2015年香港區議會選舉，佢自動當選。
佢曾經參加2021年香港立法會選舉（教育界），但未能當選。
喺政府大幅度削減直選議席同排除民主派參選嘅2023年香港區議會選舉，丁健華曾經以無申報政治聯繫名義參選地區委員會界別（九龍城），攞到129票，成功當選。
丁志威

丁志威，香港親中派政治人，前黃大仙區議員，阿爺係丁炳星，人稱「塑膠大王」，丁永章個仔。

參選經歷
喺2015年香港區議會選舉，佢攞到2,799票，成功當選。

家庭
丁志威係丁炳星家族成員，阿爺丁炳星人稱「塑膠大王」，同孫仔聯名有好多隻馬。
老婆係王姿潞，目前係創業版上市公司威揚酒業嘅大股東（原本大股東係丁家），外母楊志紅係親中派紅人，係中國全國政協。
丁江浩

丁江浩（Eddie Ting，1974年—），香港親中派政治人，2008年攞咗香港浸會大學中國文學碩士學位。喺香港培僑中學教書，教通識及歷史。

政治立場
佢嘅政治立場係親中派。曾經為擔任香港廣東社團總會同民建聯聯合主辦嘅「香港廣東社團青年政治人才培訓課程」課程遴選委員會成員。

選舉經歷
喺2015年香港區議會選舉，佢攞到1,656票，成功當選。
喺2019年第6屆香港區議會選舉，丁江浩因為親中派逆民意強行支持逃犯條例修訂，選情大受影響而連任失敗，輸畀泛民主派嘅陳寶琼。
2023年12月，佢再度參選2023年香港區議會選舉，喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下，佢攞到9328票，終於成為太北區區議員。選舉期間，佢獲培僑中學校長伍煥傑支持。
艾拉德

艾拉德（英文：Al Raed FC）係沙地阿拉伯布賴代嘅職業足球球會，依家踢緊沙地職業足球聯賽。
丘文俊

丘文俊（英文：Yau Man Chun，1982年8月1號—）係香港區政聯盟成員，沙田區議會乙泉（乙明、水泉澳）選區議員，2012年做到2021年。
喺2015年香港區議會選舉，佢攞到3,221票，成功當選。
中出羊子

中出羊子（Nakade Hitsujiko， 1991年8月14號—），本名鍾銘麟，網名鍾善因、羊羊、楊紻、楊芷晴、昭明公主、洋子，係香港知名網民、社運人士，輔仁媒體技術總監，前綫前成員，「民主倒梁力量」前執委，「秋菊行動」前成員，香港中文大學校友會聯會陳震夏中學畢業，係男轉女變性人。
2015年佢用「香港城邦皇室」名義參選區議會選舉油尖旺櫻桃選區，最後攞到172票落選。

理念
中出羊子支持漢服復興；BDSM愛好者，接受過香港《蘋果日報》副刊訪問分享綁縛心得，並認為繩縛係情慾藝術，係夫妻情趣。

2012年立法會選舉
睇埋：2012年香港立法會選舉
2012，當時網名為「鍾善因」的中出羊子代表秋菊行動參選立法會選舉新界東地區直選。

2015年區議會選舉
睇埋：2015年區議會選舉
2015年10月15日，中出羊子疑因提名不足而要退選，最終有足額提名以「香港城邦皇室」名義獲登記成為油尖旺櫻桃選區（E09）3號候選人。競選口號為「香港建國，華夏復興，驅除賣國賊，共建大城邦」。攞到172票，未能當選。

2016年立法會選舉
睇埋：2016年立法會參選確認書風波同2016年香港立法會選舉
2016年7月28日，中出羊子以「國民香港（城邦派）」名義報名參選2016年香港立法會選舉新界西地區直選，最後被DQ。

事件
2009年為六四事件二十週年，中出羊子網名為「鍾善因」，鍾善因網上發起「網民馬拉松式BT支援六四二十週年紀念活動」BT分享運動。
2012年7月13日，涉嫌襲政府網，最後因證據不足，不予起訴。
2014年11月30日，香港警方懷疑中出羊子涉嫌非法管有槍械及管有工具可作非法用途(木盾牌)。被警員帶走時，中出羊子多次高呼「旺角加油，金鐘加油，革命必勝，城邦會戰勝歸來！」
2015年11月25日，中出羊子被指涉及一宗假冒電郵詐騙，警方以涉嫌「洗黑錢」罪名拘捕。
中華人民共和國國家通用語言文字法

《中華人民共和國國家通用語言文字法》（粵拼：zung1 waa4 jan4 man4 gung6 wo4 gwok3 gwok3 gaa1 tung1 jung6 jyu5 jin4 man4 zi6 faat3，英文：Law of the People's Republic of China on the Standard Spoken and Written Chinese Language）係中華人民共和國嘅第一部關於語言文字嘅專門法律。呢部法律係為咗推動中華人民共和國國內嘅通用語言文字規範化、標準化同埋其健康發展，可以令到中國國內用嘅通用語言文字喺社會生活中有比較好嘅發揮作用。呢部法律喺2000年10月31號嘅第九屆全國人民代表大會常務委員會第十八次會議通過咗，於2001年1月1號開始施行。而呢部法律就確立咗普通話同埋規範漢字係「國家通用語言文字」嘅法定地位。

第十三條嘅規定
喺呢條法律嘅第十三條有講到：公共服務行業以規範漢字爲基本嘅服務用字。因公共服务需要，招牌、廣告、告示、標誌牌等使用外國文字並同時使用中文嘅話，應當使用規範漢字」。下一句仲睇到：提倡公共服務行業以普通話爲服務用語。以上呢兩個「公共服務行業」，係指商業、郵電、文化、鐵路、交通、民航、旅遊、銀行、保險、醫院等行業。

正面
呢部法律嘅正面評價，係可以將中國大陸社會唔符合規範嘅網絡語言排除到政府嘅紅頭文件同教科書之外；而且公務員嘅普通話水準最起碼要達到三甲。仲有就係減少咗錯別字同埋二簡字亂咁用嘅問題。

負面
不過自從呢部法律出咗嚟之後，雖然話呢部法律上係禁止咗二簡字嘅不正當應用。但由於受到民眾嘅習慣影響，部份媒體喺語言文字嘅規範使用方面，成日出現咗使用不規範漢字嘅問題。到2014年為止，有四川嘅代表團將建議修改國家通用語言文字法將「普通話」改稱爲「國家標準語」嘅議案提交到全國人大。仲有就係第十三條第二句「普通話」呢條規定，搞到喺中國大陸（尤其係華南地區）出現咗保衛語言事件（如廣州市民捍衞廣州話行動）。因為有啲撈鬆喺嚟廣東之前本身唔了解廣東語言文化，先至搞出咗要全國玩同化嘅問題。仲有臺灣網民整過《簡體字之歌》來鬧家陣嘅簡體字。
賴芬芳

賴芬芳，香港親中派政治人，曾經參選2007年香港區議會選舉。
莫綺琪

莫綺琪，香港親中派人士。

選舉經歷
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，莫綺琪曾經以經民聯名義參選地區委員會界別（葵青），攞到113票，成功當選。
彭熠銘

彭熠銘，香港親中派政治人，工聯會成員，畢業於中共中央統戰部轄下嘅暨南大學。曾經參與2023年香港區議會選舉並當選青衣區議員。
孔永業

孔永業，香港親中派政治人，曾經參與2023年香港區議會選舉。
譚世華

譚世華，香港親中派政治人，曾經參與2023年香港區議會選舉。
李國鳳

李國鳳係香港親中派政治人物兼鄉議局人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。
吳耀祖

吳耀祖，香港親中派政治人，曾經參與2023年香港區議會選舉。
潘孝汶

潘孝汶，香港親中派政治人，曾經參與2023年香港區議會選舉。

政治立場
佢係香港親中派人士，曾經參與公開聯署支持北京未經諮詢或香港人同意，強行訂立嘅《港版國安法》。
佢對美國政府持不友善態度，曾經公開參與活動指控美國駐港澳總領事唐偉康抹黑「一國兩制」。
胡景鵬

胡景鵬，香港親中派政治人，曾經參與2023年香港區議會選舉。
仇振輝

仇振輝，香港建制陣營（親中派）元老級人馬，西九新動力、九龍社團聯會成員。

選舉經歷
喺2015年香港區議會選舉，佢自動當選。
2019年，响區議會選舉輸畀朱江瑋，連任失敗。

盜竊欺詐他人金錢
佢同佢家人都曾經被指盜竊欺詐他人金錢。其中喺2001年，仇振輝同老婆林明英被控呃租金津貼超過九十九萬元。另外喺2013年，仇振輝喺銀行翻工嘅女仇凱菁承認挪用客戶存款2800萬港元。
任啟邦

任啟邦（英文：Yam Kai Bong，1978年5月20號—），外號「肥仔邦」、「大埔票王」，係香港新民主同盟成員，大埔區議會怡富選區前任議員，由2004年做到2021年。

選舉經歷
喺2015年香港區議會選舉，佢攞到4,148票，成功當選。
任國棟

任國棟（英文：Pius Yum），係香港民主黨員（民協前成員），九龍城區議會紅磡灣選區前任議員。
任國棟喺2008年到2015年係九龍城區議會紅磡選區議員。

選舉經歷
喺2015年香港區議會選舉，佢攞到1173票，未能當選，之後由民協轉投民主黨。
喺2019年第6屆區議會選舉，佢轉戰紅磡灣選區，最後幫前黨友馮競文報咗一箭之仇，成功重返區議會，2021年9月尾參與2021年香港區議員宣誓，被裁定宣誓無效，即時冇咗區議員席位。
任葆琳

任葆琳（Pauline Yam，1973年10月15號—）係香港建制派人士，南區區議會香港仔選區前議員、前女演員、前模特兒，參加過1997年度香港小姐競選。

參選經歷
喺2015年香港區議會選舉，佢攞到1,936票，成功當選。
同埋2019年香港區議會選舉，因為親中派漠視民意堅持如期修訂逃犯條例，佢嘅佢選情大受影響，最終落敗。
伍凱欣

伍凱欣（英文：Bonnie Ng，1983年—），係香港民主黨副主席，中西區區議會東華選區前任議員。
伍凱欣參選過2011年區議會選舉中西區堅摩選區同2015年區議會選舉中西區水街選區，最後都落選。其中喺2015年香港區議會選舉，佢攞到1619票。
到2017年區議會補選，佢參選中西區東華選區，最後當選。佢喺2019年區議會選舉競逐連任，結果佢亦都以2403票當選，打贏民建聯張嘉恩，成功冧莊，2021年7月頭宣布劈炮，唔撈區議員一職。
伍婉婷

伍婉婷，MH（Yolanda Ng，1975年—），係香港灣仔區議會銅鑼灣選區議員（2008年至2019年），報稱無黨派，立場係親中派，祖籍廣東汕尾。

經歷
2007年第3屆香港區議會選舉，當時仍然係新世紀論壇成員嘅伍婉婷以獨立人士身份，挑戰退出咗民主黨嘅謝永齡，以834票當選。伍婉婷當選後積極參與香港島各界聯合會活動。2011年第4屆香港區議會選舉，伍婉婷以超過四分三票贏咗民主黨方奕霖同埋人民力量鄺國柱。
佢2014年左右喺饒宗頤文化館做過嘢，亦都為保普選反佔中大聯盟收集過簽名。

選舉經歷
2015年第5屆香港區議會選舉，因為冇人同佢爭而自動當選。
2019年第6屆香港區議會選舉，伍婉婷繼續喺銅鑼灣選區爭取冧莊，但因為親中派漠視民意，強行支持逃犯條例修訂而選情大受影響，輸畀泛民主派嘅邱汶珊，連任失敗。

爭議
2017年2月14號，伍婉婷喺灣仔區議會會議傾到銅鑼灣崇光百貨外巴士站的士違例等客嘅問題嗰陣，話巴士營運商都有責任叫司機埋正個站先上落客。咁啱2月19號，喺中環有巴士因為埋唔正個站，畀差人執正嚟做抄牌，激起一大班巴士司機不滿，發起按章埋站行動，矛頭直指伍婉婷。伍婉婷事後話抱歉，又話佢都支持對違法泊車加強執法。
何俊仁

何俊仁（Albert HO Chun-yan；1951年12月1號—），人稱「鐵頭仁」，係香港執業律師同公證律師、香港大學法律學學士，香港立法會前議員，屯門區議會前議員，民主黨前主席，香港市民支援愛國民主運動聯合會秘書、保釣行動委員會副主席。佢唔止係泛民主派元老級人馬，重係盧俊宇嘅師父。

屋企
何俊仁祖籍廣東中山，香港出世。何俊仁屋企除佢從政之外，佢細佬何俊麒係民主黨中西區區議員。
何俊仁喺2012年香港特別行政區行政長官選舉前後，多次抨擊梁振英涉嫌誠信有問題。

簡歷
1992年，港同盟立法局議員吳明欽病逝，港同盟安排何俊仁參加補選，輸咗畀鄧兆棠。1995年參選區域市政局選舉，贏咗陳雲生當選，並且成為票王。
佢喺1995年開始做立法局議員。1998年、2000年選為立法會議員。2004立法會選舉，佢再度代表民主黨，重同元朗區議員張賢登合組名單出選新界西選區，以62,342票當選，同區對手有民主派獨立議員陳偉業名單，職工盟李卓人、葉岳峰名單，查錫我名單，同埋民建聯嘅譚耀宗、張學明名單同自由黨周梁淑怡、丁午壽名單咁。
喺2015年香港區議會選舉，佢攞到1736票，未能當選。
喺第三屆立法會主席嘅選舉之中，民主派派出何俊仁挑戰連任過兩次嘅主席范徐麗泰，唔成功。
2016年，何俊仁參選第6屆香港立法會選舉嘅新界西選區直選，佢排喺尹兆堅名單第二位，結果落選。
2021年9月2號，佢同黎智英、李柱銘被香港賽馬會終止會籍。

第一次遇襲（2006年）
2006年8月20號下晝五點幾，何俊仁去完反銷售稅遊行後，到中環皇后大道中嘅麥當勞餐廳食嘢時，俾三至四個人襲擊受傷，相信襲擊動機同佢嘅律師事務有關。佢係繼已故港同盟立法局議員吳明欽同民主黨主席兼立法會議員李永達後遇襲嘅立法機構議員，亦係香港主權移交之後首位遇襲嘅立法會議員。
事後，何俊仁送入瑪麗醫院留醫，需要做手術。
8月24號，出院返屋企，而佢律師事務所再收到匿名恐嚇信，入面有刀片同寫咗四行字。
8月30號，接受鼻骨矯型手術，有關手術順利完成，七成視力恢復。
10月12號，喺粵港兩地警方合作之下，有四男一女分別喺香港同廣東中山被捕，懷疑同案件有關，疑犯第二日俾香港警方帶去現場重組案情。
案中四個被告喺2007年2月5號認罪，首被告稱早前曾因為公屋申請、綜援同工作等問題搵過何俊仁幫手，何冇接佢。好激氣，用二萬五港紙請打手，一齊落手，法官質疑被告嘅啲錢點嚟，又話被告供詞疑點重重。控方指案件或者另有內情，重話佢未喺香港住滿七年，唔合乎申請公屋資格。

第二次遇襲（2019年）
2019年11月19號（當時正值香港修例風波），何俊仁喺夜晚7點幾搭港鐵返屋企期間，畀成班黑衫人圍毆。

濕碎嘢
2014年2月26號，立法會搞緊財政預算案宣讀，傳媒影到坐響議事廳嘅何俊仁用緊平板電腦睇靚女相，之後何俊仁解釋話自己好攰，所以先至做咗啲唔應該做嘅嘢。
何偉俊

何偉俊，香港親中派工聯會政治人。

政治立場
佢嘅政治立場，認為政府必須推動中史科，重建香港年輕人嘅國家認同感。
喺2015年香港區議會選舉，佢攞到226票，未能當選。
喺政府大幅度削減直選議席同排除民主派參選嘅2023年香港區議會選舉，何偉俊曾經以工聯會名義參選地區委員會界別（沙田），攞到124票，未能當選。
何厚祥

何厚祥，SBS，BBS，MH，係香港親中派政治人，新民黨同公民力量成員，做過沙田區議會主席、公民力量會長。

政治同政策立場
佢係香港親中派嘅成員。

選舉經歷
喺2015年香港區議會選舉，佢攞到1,989票，成功當選。
何君堯

何君堯，JP（Junius Ho，1962年6月4號—），係香港親中派政治人。而家佢係香港立法會嘅選舉委員會界別議員、前屯門區議會樂翠選區嘅區議員。佢因為多次散播極端主義思想，公開鼓吹殺死異見人士，甚至涉嫌策劃發動元朗恐襲而被視為係恐怖分子。

身份
2011年至2012年擔任香港律師會會長。
2013年創辦新界關注大聯盟，做埋首席顧問。
2016年6月26號，有指佢同中聯辦關係密切，而被形容「西環契仔」。佢回應話「西環契仔係一個太高嘅名譽」。
2016年7月1號：太平紳士
佢曾經擁有安格利亞魯斯金大學名譽博士學位，但喺2019年10月28號被褫奪。
2019年11月22號：中國政法大學名譽博士

話係「社工」
港人講地，HKG報，幫港出聲同埋何君堯
2015年5月3號，何君堯用「新界關注大聯盟」發言人嘅身份出席節目《城市論壇》，討論其間佢話：「我係一個普通市民，但我亦都係一個社會工作者」。
香港社會工作者總工會，表示翻查社會工作者註冊局網頁，話註冊紀錄上面冇何君堯個名，又引用《社會工作者註冊條例》第VI部「使用名銜」，提醒何君堯自稱社工係有機會觸犯法例。

得到陳小春同埋中國黑工助選團支持
2015年區議會選舉11月22號投票日，何君堯身為屯門區議會樂翠候選人，但係佢嘅助選團成員疑似係黑工嘅中國人，結果被警方帶走調查，後嚟釋放。11月19號，佢成功吹雞叫惠州政協藝人陳小春（山雞）撐場。

撐打人七警犯
2017年2月22號，警察員佐級協會反對七警案判刑，舉行「會員大會」集會。而反佔中、藍絲何君堯現身撐場。

污衊同性戀人士
2017年4月尾，香港高等法院就同性戀公務員享有配偶福利之司法覆核案中判部分覆核勝訴。何隨即現身一個基本法活動時發表恐同嘅言論。
2017年5月，立法會審議規管骨灰龕場營運《私營骨灰安置所條例草案》時，題到海外結婚同性伴侶列入親屬同「相關人士」定義問題，何君堯話：「呢啲咁嘅畜牲，你點可以對佢有仁慈之心？」
言論隨即被反對同性婚姻親中派政客周浩鼎批評何君堯為「極端」，仲有民主派議員陳志全批評佢係「荒謬」同埋「欠缺常識」。

殺無赦言論
2017年9月17號，何君堯去添馬公園參加「革走戴耀廷吶喊大會」時，屏山鄉鄉事委員會主席曾樹和指提倡港獨者「若不認自己是中國人，就是外來人士，必須要殺！」何君堯加把口話「無赦」。之後何見記者重申：「呢啲人（搞獨立者），唔殺咗佢做咩？」。

各方反應
親中派新民黨主席葉劉淑儀批評佢「愚蠢」；
行政長官林鄭月娥表明唔會贊成任何粗暴、侮辱性、恐嚇性言論。
全國人大常委范徐麗泰話「殺無赦」言論屬言語暴力，何君堯等親中派政客言行同特區政府係兩回事。
翌日，22名民主派立法會議員發表聲明，強烈譴責何君堯公開表示要殺害提出港獨嘅人，認為佢超越言論自由及道德底線，嚴重違反專業操守。
資深大律師湯家驊話，何言論或觸犯《公安條例》中嘅17條b及26條。
2017年9月27號，嶺南大學學生會發起「嶺南人聲討敗類校董」行動，有40名學生由康樂樓地下遊行到黃氏行政大樓，要求校董會DQ何君堯校董資格。10月3號，嶺南大學學生發起「佔嶺行動」，由天幕廣場紮營抗議到10月6號，要求何同校方公開辯論。

訛稱執業律師
2017年9月22號，英國人Richard Scotford上網公開一封英國律師監管局回應市民投訴何君堯信件，指翻查律師名冊後，冇何君堯資料。但《香港01》引述英國律師會職員稱，何有1997年註冊，冇執業登記。佢有上TVB明珠台節目《清心直說》話知錯，指係翻譯錯誤，會改正...認為構成誤導，我願在此道歉...。
2017年10月3號，明報表示廉政公署就投訴何君堯涉嫌喺2016年立法會選舉期間就佢專業資格作失實聲明，違反《選舉（舞弊及非法行為）條例》立案調查。
何君堯

網上言論
何君堯一直都會上facebook做網絡打手[未記出處或冇根據]。作為藍絲帶運動主要支持者，佢成日同網民發生罵戰，平時就發文批評政敵，包括有港獨主義者、黃絲帶人士。因此，佢有好多出位言論都成日見報，有好多都係出自佢個專頁。

「翻牆」話百萬人港獨
2017年中華人民共和國國慶時，身在北京嘅何君堯翻牆上網。佢話用「兩地通」電話，就可以用「vpn」功能上facebook直播。過程中，佢重話無回鄉證者：「這班批評我嘅人，一句都冇批評港獨，即是代表係支持港獨。」

涉嫌策劃元朗恐襲
喺2019年7月嘅元朗恐襲，何君堯被人話佢同疑似暴徒接觸，又公開讚揚暴徒，指佢有份參與策劃襲擊。事後，一批皇仁書院老師、學生同舊生發起聯署，強烈讉責何君堯「與暴力為伍」，有辱校譽，呼籲立法會彈劾佢，又鼓勵舊生去信香港律師會投訴何君堯。

倡香港建「民團」
2019年11月9號，何君堯接受中共黨媒《環球時報》專訪時講過，香港政府應該建立準軍事化民兵部隊。「民團」可吸納踞喀兵或前大陸武警，經香港警察考核後登記，防止反政府人士混入。民團可持槍，保護社區、企業和大廈，受「保護」組織或人士可以出錢請。

多次將理性政策倡議同民間討論指控涉及國家安全問題
何君堯唔止一次，多次將理性政策倡議同民間討論指控涉及國家安全問題，甚至違反北京未經諮詢或香港人同意而強行落實嘅《港版國安法》，引來部分人批評。
何君堯本身一直對香港LGBT權益問題持敵視態度。喺2021年7月，佢就曾經話ViuTV劇集《大叔的愛》違反國安法，結果被香港同志權益組織大愛同盟嘅總幹事梁兆輝猛烈批評同埋網民嘅嘲諷，甚至話佢自行「誤釋國安法，製造社會恐慌，破壞國家安全」，或者質疑佢自己先係同性戀但係怕比人知先至扮激進反同。另外，喺2022年2月，佢亦聲稱關於香港同性婚姻合法化嘅討論涉及國家安全問題。
喺2022年初，有啲國家基於經濟考慮同埋變種病毒變弱，就武漢肺炎疫情問題考慮推行與病毒共存嘅做法，而喺香港民間亦有討論。雖然係公共衞生議題又得到一定民意支持，但何君堯就話，就算呢啲討論都係違反《港版國安法》，結果引起部分親民主派人士批評，例如台灣香港協會理事長桑普就因此大鬧何君堯係垃圾，就連香港政府都話，呢啲純意見討論唔涉及違法。

選舉經歷
喺2015年香港區議會選舉，佢攞到2,013票，成功當選。
喺2016年，佢有份提名林鄭月娥參與2017年香港行政長官選舉。
2021年，佢喺李家超無提政綱嘅情況下，有份提名李家超參與2022年香港行政長官選舉。
何杏梅

何杏梅（英文：Ho Hang Mui，1957年—），係香港民主黨員，曾經兩次擔任屯門區議會議員。
何杏梅第一次參選係喺屯門嘅大興選區，當時係代表港同盟去爭返「三料議員」吳明欽因病過世嘅遺缺，最後成功當選。不過到咗1994年，何杏梅畀民建聯嘅陳文華打低。1999年，何氏轉戰景峰選區贏咗，一直做到2021年為止。
何毅淦

何毅淦，香港親中派政治人物，畢業於中共中央統戰部轄下嘅暨南大學，香港工聯會旗下嘅區議員。

政治立場
佢係香港 親中派嘅成員，所屬嘅政治團體係香港工聯會。

選舉經歷
喺2015年香港區議會選舉，佢攞到3,642票，成功當選。
佢曾經參與2019年香港區議會選舉，但因為親中派漠視民意堅持修訂逃犯條例，選情大受影響，佢最終落敗。
2023年12月，何毅淦再度參選區議會選舉，喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下，佢攞到12771票，終於成為柴灣區議員。
何漢文

何漢文，MH，JP，香港建制陣營（傳統親中派）政治人，民建聯黨員（亦係東九龍居民委員會第31至34屆主席）、黃大仙區議會前任議員。

選舉經歷
喺2015年香港區議會選舉，佢攞到3,192票，成功當選。
喺2021年9月，佢成為香港特别行政區選舉委員會基層社團委員。
何華漢

何華漢，香港親中派政治人，2023年香港區議會選舉後被政府委任做區議員。

參選經歷
喺2015年香港區議會選舉，佢攞到2,199票，成功當選。

家庭關係
佢老婆係鄧麗玲。
MVV馬斯特里赫特

MVV馬斯特里赫特（英文：MVV Maastricht）係荷蘭馬斯特里赫特一間職業足球球會，依家踢緊荷蘭乙組足球聯賽。
何賢輝

何賢輝，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到2078票，未能當選。
何顯明

何顯明，BBS，MH，香港自由黨黨員、九龍城區議會主席（繼承楊永杰）。

選舉經歷
喺2015年香港區議會選舉，佢自動當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
余仲良

余仲良，係香港親中陣營政治人（民建聯黨員）、會計師。李志輝.余仲良會計師事務所合夥人、納尼亞(香港)集團有限公司非執行董事。
佢支持並幫助推廣北京未經諮詢或香港人同意，強行訂立嘅《港版國安法》。

選舉經歷
喺2007年同埋2011年嘅區議會選舉，佢曾經出選元朗鳳翔區，但都係落選。
喺2015年香港區議會選舉，佢第三次出戰元朗鳳翔區，攞到1425票，未能當選。
喺2021年9月，佢成為香港特别行政區選舉委員會宗教界委員。
余倩雯

余倩雯，香港親中派政治人。

政治同政策立場
佢係香港親中派嘅成員。

選舉經歷
曾經參選2007年香港區議會選舉。
喺2015年香港區議會選舉，佢攞到2,495票，成功當選。
余啟津

余啟津，香港親中派政治人。

參選經歷
曾經參選2011年香港區議會選舉。
喺2015年香港區議會選舉，佢攞到985票，未能當選。
余德寶

余德寶（英文：Andy Yu，1991年9月24號—），係香港油尖旺區議會前任副主席同富柏選區前任議員，由2016年做到2021年，亦係公民黨執委會前任成員。
2021年6月21號，佢首先退出公民黨，然後喺同年7月10號，佢正式劈炮，成為泛民主派區議員劈炮潮嘅其中一位犧牲品，而佢留低嘅區議會副主席一職，就由朱子洛繼承。

參選經歷
喺2015年香港區議會選舉，佢攞到2,859票，成功當選。
余智榮

余智榮係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,711票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會基層社團委員。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，余智榮曾經以獨立名義參選地區委員會界別（大埔），攞到73票，成功當選。
余漢坤

余漢坤，香港鄉事派政治人，離島區議會主席，劉皇發嘅女婿。在恒基兆業地產工作。

選舉經歷
喺2015年香港區議會選舉，佢攞到1,895票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界別委員。
喺2021年香港立法會選舉，佢提名陳仲尼。
余麗芬

余麗芬，香港親中派政治人，曾經參選2007年香港區議會選舉。
喺2015年香港區議會選舉，佢自動當選。
侯國東

侯國東，香港親中派政治人。

選舉經歷
曾經參選2011年香港區議會選舉。
喺2015年香港區議會選舉，佢攞到1488票，未能當選。
侯榮光

侯榮光，香港親中派人士。

政治立場及公共事務參與
佢係香港親中派人士，2022年曾經公開撰文反對利用粉嶺高爾夫球場用地去起公屋。

參選經歷
喺2015年香港區議會選舉，佢攞到672票，未能當選。
侯金林

侯金林，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到2474票，未能當選。
傅元章

傅元章，香港親中派政治人。

選舉經歷
曾經參選2011年香港區議會選舉。
喺2015年香港區議會選舉，佢攞到955票，未能當選。
傅曉琳

傅曉琳，香港親中陣營政治人（新民黨黨員），離島區議會前任議員（2016-2019年），現任勞福局局長政治助理（繼承馮興禮）。

選舉經歷
喺2015年香港區議會選舉，佢攞到1,929票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
冇真正嘅蘇格蘭人

冇真正嘅蘇格蘭人，又叫訴諸純潔，係一種非形式謬論，指啲人講咗一啲描述緊某樣事物嘅宣稱，跟手撞到個反例嗰陣時就即刻改變佢對嗰樣事物嘅定義，嚟到諗住維護佢個主張－而唔係諗吓佢個主張係咪有問題。
喺呢啲謬論入面，詏嗰個人多數都會話嗰啲反例唔係「純正」或者「真正」屬於嗰樣事物嘅，所以個謬論先有咗個名叫訴諸純潔。好似係以下呢場對話噉：
A 君：冇蘇格蘭人會加糖落去佢啲餬嗰度。（對蘇格蘭人呢樣事物嘅宣稱）
B 君：我阿叔安吉斯佢係蘇格蘭人喎，佢會加糖落佢啲餬嗰度。（有個反例）
A 君：係，但係冇真正嘅蘇格蘭人會做呢樣嘢。（話安吉斯呢個反例唔係真正嘅蘇格蘭人）
A 君嘅論證諗深一層就會知有問題：首先，「真正」係一隻好主觀嘅字詞，通常都冇乜嘢客觀嘅基準；而且就算俾佢真係有，A 君噉樣詏法表示佢第一句宣稱入面同第二句宣稱入面對蘇格蘭人呢隻字詞嘅定義唔同咗－前言不對後語，而且 A 君嘅第二句宣稱仲有循環推理之嫌。

例子
例 1
A 君：冇德國人會發動戰爭。（對德國人呢樣事物嘅宣稱）
B 君：希特拉係德國人喎，佢打仗殺咗好多人喎。（有個反例）
A 君：係，但係冇真正嘅德國人會做呢樣嘢。（話呢個反例唔係真正嘅德國人）
例 2
A 君：冇 C 教嘅教徒會為咗信仰殺人。（對 C 教嘅教徒呢樣事物嘅宣稱）
B 君：我尋日睇新聞又睇到單話有個 C 教徒當街斬人，話要殺嗮啲異教徒喎。（有個反例）
A 君：係，但係冇真正嘅 C 教徒會做呢樣嘢。（話呢個反例唔係真正嘅 C 教嘅教徒）

分析
睇埋：謬論同定義
訴諸純潔嘅結構：
A 君：X 冚唪唥都有 Y 呢樣特徵。（對 X 呢樣事物嘅宣稱）
B 君：Z 係 X 嘅成員喎，佢冇 Y 呢樣特徵。（有個反例）
A 君：係，但係冇真正嘅 X 會係噉。（話呢個反例唔係真正嘅 X）
喺呢場對話入面，A 君首先宣稱咗話「X 冚唪唥都有 Y 呢樣特徵」，當佢撞到個反例－有一個 X 冇 Y 呢樣特徵－嗰陣，佢唔係第一時間諗吓佢個主張係咪有問題，而係用「真正」呢個定義含糊不明嘅詞嚟話嗰個反例唔屬於 X。問題係，一嚟用呢個詏法嘅人好多時都講唔出乜嘢係「真正嘅 X」，而且 A 君第二句宣稱仲有循環推理之嫌－如果「真正嘅 X」定義係「冇 Y 呢樣特徵嘅 X」嘅話，就會出現以下嘅情況：
A 君：冇 C 教嘅教徒會為咗信仰殺人。
B 君：我尋日睇新聞又睇到單話有個 C 教徒當街斬人，話要殺嗮啲異教徒喎。
A 君：係，但係冇「真正」嘅 C 教徒會做呢樣嘢。
B 君：乜嘢係「真正嘅 C 教徒」？
A 君：「真正嘅 C 教徒」係唔會為咗信仰殺人嘅。
B 君：如果你噉定義「真正嘅 C 教徒」呢個詞嘅話，即係話你頭先嗰句宣稱「真正嘅 C 教徒唔會為咗信仰殺人」意思上等同「唔會為咗信仰殺人嘅 C 教徒唔會為咗信仰殺人」－係一個講咗等於冇講嘅循環推理。
A 君：...

典故
英文 no true Scotsman 呢句短語係由英格蘭哲學家安東尼·菲勞喺佢 1975 年出嘅一本書入面最先提出嘅：
「
粵文翻譯：想像有個蘇格蘭人，佢個名叫哈密殊·麥當勞，佢坐低睇佢份《格拉斯哥早報》（一份蘇格蘭報紙），睇到有份報導話『白禮頓（英格蘭一個城鎮）嗰個鹹濕色魔又犯多一單嘢』。哈密殊覺得震驚，跟手宣稱『（我哋）蘇格蘭人先唔會做埋嗮啲噉嘅嘢』。第二日，佢又試坐低睇《格拉斯哥早報》，今次佢睇到份報導話鴨巴甸（蘇格蘭嘅重要港口城市）有個色魔犯咗單好暴力嘅嘢，白禮頓嗰個色魔同佢比簡直係一個紳士。呢個事實表示哈密殊尋日嘅意見係錯嘅，但係佢會唔會認衰？冇乜可能。今次佢會話『真正嘅蘇格蘭人唔會做埋嗮啲噉嘅嘢』。
」
以上呢場有關蘇格蘭人嘅對話係一個訴諸純潔嘅經典例子，令到訴諸純潔謬論從此有咗個花名－叫冇真正嘅蘇格蘭人。
凌文海

凌文海（英文：Ling Man-Hoi，1946年—）係香港親中派民建聯政治人物兼前藝人，做過西貢區議員（1994年—2019年）。

政治立場
佢係香港親中派一員。

選舉及提名經歷
佢喺1994年至2019年期間係西貢區議員。
喺2015年香港區議會選舉，佢攞到2,679票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2019年香港區議會選舉，當時係厚德選區議員嘅佢，交棒畀同屬民建聯嘅莫繡安，而對手係泛民主派將軍澳民生關注組嘅王卓雅。當年香港正值反送中運動，親中派堅持支持修訂逃犯條例引起公眾不滿，結果凌文海交棒失敗，王卓雅勝出選舉。
多邊形網格

多邊形網格（粵音：do1 bin1 jing4 mong5 gaak3）係電腦圖像上常用嘅 3D模型。

概論
睇埋：3D 模型
呢啲模型會用類似 VRML 碼噉嘅程式語言，話俾部電腦聽個模型有
幾多隻角（vertex）、
每隻角嘅位置坐標、
每兩隻角之間有冇邊（edge）、同埋
（如果有表面）塊表面係乜嘢色水呀噉。
當個用家要睇個 3D模型嗰陣，部電腦就會即場砌返個模型出嚟，再考慮個用家由乜嘢角度睇緊個模型，計出最後個平面影像應該係點嘅樣。廿一世紀開始嘅電腦運算能力勁到可以俾個用家即場改變觀察角度，即刻以肉眼睇唔到嘅速度計出由呢個新角度睇個模型會係乜樣，等個用家可以自由噉。
好似係以下呢個立方體嘅立體模型噉：
上圖所示嘅如下：部電腦記住咗一個串數字，代表每隻角嘅坐標位置（vertex list； 代表第  隻角），跟住另一串數字記住邊對邊對角之間有邊（edge list； 代表第  條邊），最後再有一串數字記住邊啲邊之間有表面（face list； 代表第  塊面）。當要用個模型嗰陣，部電腦就會睇吓個用家由乜嘢角度睇緊個模型，計出個模型由嗰個角度睇應該係點嘅樣嘅。
劉佩玉

劉佩玉，MH（英文：Nicole Lau），香港傳統親中陣營民建聯黨員、任職華潤集團，2023年後成為深水埗區議會議員。

選舉經歷
喺2015年香港區議會選舉，佢攞到1,284票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。

同郭德英違反武漢肺炎限聚令、叫記者收工
喺2020年12月，佢同同屬親中派嘅郭德英合作進行地區工作，但期間人數聚集過多違反當時嘅武漢肺炎限聚令，本來保安只係提點佢哋，但佢哋都唔理，結果引嚟警員到現場調查。之後記者追問佢有關事件嘅時候，佢亦拒絕回應，又賴記者人多，先至出現問題，叫佢哋收工。
劉偉倫

劉偉倫，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到1151票，未能當選。
劉偉榮

劉偉榮，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到2075票，未能當選。
劉偉章

劉偉章係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到962票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
劉其烽

劉其烽（英文：David Lau Ki Fung，1986年—），廣東惠陽人，係香港新民主同盟成員，北區區議會天平東選區前任議員，由2016年做到2021年。
喺2015年香港區議會選舉，佢攞到1,726票，成功當選。
劉勇威

劉勇威（Lau Yung Wai，1980年—），人稱「阿威」，埔向晴天成員，係香港大埔區議會前副主席。大埔舊墟及太湖區民選議員。

簡歷
劉勇威喺香港中文大學畢業。2015年香港區議會選舉，劉勇威參選舊墟及太湖選區，對手係競逐連任嘅民建聯張國慧，最尾用2,170票對1,699票贏咗。四年後，佢成功冧莊，以得票率嚟計做咗票皇。
觀眾在民間電視大獎2023

《觀眾在民間電視大獎2023》係第8屆觀眾在民間電視大獎，提名期由2024年1月8號到12號，投票期由1月17號到26號，結果喺2月7號公佈。

五強同得獎名單
今屆繼續只公佈五強得票，但未有參照上屆安排將部份獎同時公佈無綫電視最高得票項目。

民選最佳劇集
呢個獎有24個提名角逐：無綫電視有13個提名；ViuTV有10個提名；港台電視有1個提名。

民選最佳劇本
呢個獎有20個提名角逐：無綫電視有11個提名；ViuTV有9個提名。

民選最佳攝影
呢個獎有21個提名角逐：無綫電視有11個提名；ViuTV有10個提名。

民選最佳男主角
呢個獎有29個提名角逐：ViuTV有18個提名；無綫電視有10個提名；HOY TV有1個提名。

民選最佳女主角
呢個獎有33個提名角逐：無綫電視有18個提名；ViuTV有15個提名。

民選最佳男配角
呢個獎有51個提名角逐：ViuTV有35個提名；無綫電視有16個提名。

民選最佳女配角
呢個獎有46個提名角逐：ViuTV有30個提名；無綫電視有16個提名。

民選飛躍進步男藝員
呢個獎有38個提名角逐：ViuTV有24個提名；無綫電視有12個提名；HOY TV有2個提名。

民選飛躍進步女藝員
呢個獎有45個提名角逐：ViuTV有28個提名；無綫電視有12個提名；HOY TV有5個提名。

民選最佳綜藝節目
呢個獎有41個提名角逐：ViuTV有27個提名；無綫電視有12個提名；HOY TV有2個提名。

民選最佳資訊節目
呢個獎有56個提名角逐：無綫電視有21個提名；ViuTV有21個提名；HOY TV有13個提名；港台電視有1個提名。

民選最佳主持
呢個獎有65個提名角逐：ViuTV有36個提名；無綫電視有19個提名；HOY TV有9個提名；港台電視有1個提名。

民選最佳戲劇拍檔
呢個獎有52個提名角逐：ViuTV有28個提名；無綫電視有24個提名。

民選最佳電視歌曲
呢個獎有34個提名角逐：ViuTV有22個提名；無綫電視有12個提名。

軼事
「民選最佳男主角」連續三屆由盧瀚霆攞獎。
盧瀚霆係繼2021年度‎攞「民選飛躍進步男藝員」獎後，今屆第二次攞同一個獎。而呢兩屆佢都係同時攞埋「民選最佳男主角」。
佘詩曼同時攞到當屆無綫電視「萬千星輝頒獎典禮」同「觀眾在民間電視大獎」最佳女主角（俗稱「視后」），計埋無綫電視「馬來西亞最喜愛TVB女主角」、「大灣區最喜愛TVB女主角」兩個獎，被叫做「四料視后」。
高海寧係頭一位同時攞到當屆無綫電視「萬千星輝頒獎典禮」同「觀眾在民間電視大獎」最佳女配角嘅演員。
劉定安

劉定安，香港親中派政治人。
佢支持並透過關愛隊宣傳北京未經諮詢或香港人同意，強行訂立嘅《港版國安法》。

選舉經歷
曾經參選2011年香港區議會選舉。
喺2015年香港區議會選舉，佢攞到1717票，未能當選。
劉展鵬

劉展鵬，香港親中派工聯會政治人。

選舉經歷
喺2015年香港區議會選舉，佢攞到1589票，未能當選。
曾經參與2023年香港區議會選舉。
劉志成

劉志成，MH（1958年—），前香港大埔區議會船灣選區議員，亦係一位結構工程師。

簡歷
2011年，劉志成喺第4屆香港區議會選舉嘅大埔船灣選區參選，以過半數嘅1362票擊敗得票四成（1042票）、當時已經73歲嘅盧三勝，順利當選。其後嘅2014年，佢喺大埔區議會裡面提出反對讓愛與和平佔領中環議案，顯露咗佢嘅建制派背景。
2015年，第5屆香港區議會選舉，劉志成喺冇競爭對手嘅情況下，自動當選，並且順利冧莊。
2019年嘅第6屆香港區議會選舉，劉志成雖然攞到3,444票（得票率49.01%），但係佢嘅對手蘇達良（前人民力量成員）就攞到3,583票，結果劉以139票之差飲恨，連任失敗。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
劉慶揚

劉慶揚，係香港親中派政治人，民建聯黨員，（2012-2019年）。

選舉經歷
劉慶揚喺2012－2019年期間係東區區議會議員。
喺2015年香港區議會選舉，佢攞到2,470票，成功當選。
喺2019年香港區議會選舉，因為親中派漠視民意堅持修訂逃犯條例，選情大受影響，佢最終落敗。雖然輸咗，但都可以喺第二年7月分到個分區委員會委員嚟做。
喺2021年9月，佢成為選舉委員會委員（港九分區委員會、地區撲滅罪行委員會及地區防火委員會委員代表）。
2022年，佢喺李家超無提政綱嘅情況下，有份提名李家超參與2022年香港行政長官選舉。